**Brannsikkerhet – trygghetsalarm og røykvarsler**

**Bakgrunn**

Prosjektet «Innføring velferdsteknologi Agder» er regionens deltakelse i det nasjonale velferdsteknologiprogrammet hvor samtlige 30 kommuner er representert. Prosjektet består av tre delprosjekt:

1. Implementering velferdsteknologi
2. Tjenesteinnovasjon og forvaltning
3. Kompetanseløft velferdsteknologi

Blant teknologiene som rulles ut er digitale trygghetsalarmer, dørsensorer, nattilsyn (kamera og sensorer) med mer. Telenor er prosjektets hovedleverandør av teknologi. Gjennom deres plattform er det mulig å koble røykvarslere til trygghetsalarmen. Denne løsningen er på plass i Asker, Bærum og Bodø kommune (med kommunal responssentertjeneste som førstelinjemottak) og er noe Agderkommunene ønsker å ta i bruk. Det er derfor igangsatt et arbeid med utspring fra Innføringsprosjektet rundt dette og har som mål er å levere en «samlet» anbefaling til kommunene i Agder.

**Forskrift om brannforebygging**

Direktoratet for samfunnssikkerhet og beredskap (DSB) har på oppdrag av justis- og beredskapsdepartementet iverksatt forskrift om brannforebygging (2016) og har som mål å *«bidra til å redusere sannsynligheten for brann, og begrense konsekvensene brann kan få for liv, helse, miljø og materielle verdier»[[1]](#footnote-1)*. I kapittel 4 §14 (kommunenes forebyggende plikter) står det at kommunen skal kartlegge sannsynlighet for brann og konsekvensene brann kan medføre for liv, helse og miljø. I tillegg skal kommunene kartlegge de utsatte gruppene i samfunnet som har en særlig risiko for å omkomme eller å bli skadet i brann. Se også «veiledning til forskrift om brannforebygging»[[2]](#footnote-2).

**Erfaringer**

Det er gode erfaringer fra de kommunene som har røykvarslere tilkoblet trygghetsalarm (Asker, Bærum og Bodø). Der er det politisk besluttet at alle som får trygghetsalarm også får tilbud om å koble røykvarsleren opp mot denne. I Asker og Bærum er det henholdsvis 200 og 600 brukere av denne løsningen og de ser nå på muligheten til å også å knytte e-lås inn i dette tilbudet. Alarmene går direkte til kommunal responssentertjeneste og siles fra senteret. Kommunene har utarbeidet en felles rutine med 110 sentralen som skal sikre ensartet og korrekt behandling av mottatt brannalarm. Det har vært veldig få feilutrykninger, kun noen få i begynnelsen av ordningen.

**Anbefaling**

I henhold til statistikken fra brannvesen er ofrene i dødsbrannene som regel mennesker i risikogruppene i samfunnet (eldre, rus, nedsatt bevegelighet, redusert psykisk helse). Dette er i utgangspunktet de samme personene som har trygghetsalarm. En nærliggende tanke er derfor å tenke at kommunene bør tilby røykvarslere til alle som har trygghetsalarm.

Det anbefales at kommunene knytter trygghetsalarmen og røykvarslerne sammen, slik at dette kan være med på å forebygge og redusere sannsynligheten for brann hos eldre og sårbare grupper i samfunnet[[3]](#footnote-3). Det anbefales også at alarmene går direkte til kommunal responssentertjeneste og siles derfra. Dette krever veletablerte rutiner og samhandling med brannvesenene i Agder.

**Erfaringer fra Bestilling 1 Birkenes kommune**

Birkenes kommune har vært bestilling 1 for røykvarsler tilkoblet trygghetsalarm i Agder. Kommunen startet arbeidet høsten 2019:

* Oppstartsmøte i september
* Informasjon ut via media «Birkenesavisa» i november
* Opplæring av ansatte i hjemmetjenesten i november med følgende oppsett:
	+ Brannforebyggende arbeid
	+ Responssenter tjenesten
	+ Kommuneperspektivet/ rutiner for ansatte
* Montering av røykvarslere i desember (noe i januar)
* Pilot startet desember

**Evaluering av pilot 15.04.20**

Birknes har hatt 97 røykalarmer i pilotperioden på 4-5 mnd.

De har i sin kommune laget en trygghetspakke bestående av digital trygghetsalarm, E-lås og røykalarm. Kommunen tildeler pakken til alle brukere som har behov for digital trygghetsalarm. Bruker får ikke forhøyet egenandel, kommunen har påtatt seg kostnaden.

I pilot perioden har tall hentet fra responssenteret vist til 5-6 utløste røykalarmer. Responssenteret har avklart alle slik at det ikke vært noen utrykninger fra brannvesen.

Birkenes kommune har utarbeidet bestilling 1 dokumenter som er levert til prosjektet og delt på nettsiden: <https://www.ehelseagder.no/digitalt-tilsyn-dorsensor-bevegelsesensor-sengesensor/>. Rutiner for de tre teknologiene i trygghetspakken en samkjørt. Pilot kan avsluttes.

Responssenteret (RS):

* Gode erfaringer fra pilotperioden i Birkenes
* På landsbasis har RS 8000 røykalarmer av totalt 13000 brukere
	+ Tall viser til 363 utløste røykalarmer hos RS og derav 8 utrykninger
* Det pågår arbeid i prosjektet for å pris-sette tjenesten, når arbeidet er klart vil kommunene få tilsendt faktura

**KBR (Kristiansand (Søgne og Songdalen), Lillesand, Birkenes og Vennesla):**

* Få alarmer i piloten knyttes til lavt omfang av monterte røykalarmer
* Trenger noe større volum for å kunne høste erfaringer
* Tenker at tjenesten er trygg for å rulle ut til andre kommuner i Agder
	+ Viktig at montør/tekniker i kommune har et samarbeid i forhold til riktig montering av røykalarm
* Trekker frem gevinsten ved økt trygghet for risikoutsatte grupper samt at brukergruppen kan kunne bo hjemme lengre
* Ved utrykning vil det kjøres normal utrykning

På bakgrunn av gode erfaringer fra pilot perioden ble bestilling 1 godkjent av styringsgruppen for prosjektet DATO.

Ved digital Agdersamling 7. mai legger Birkenes kommune frem deres versjon av sjekkliste for implementering.

1. <https://lovdata.no/dokument/SF/forskrift/2015-12-17-1710> (hentet 22.03.19) [↑](#footnote-ref-1)
2. <https://www.dsb.no/lover/brannvern-brannvesen-nodnett/veiledning-til-forskrift/veiledning-til-forskrift-om-brannforebygging/> [↑](#footnote-ref-2)
3. For brukere som bor i boliger som allerede har direktevarsling til brann, vil ikke dette være nødvendig. [↑](#footnote-ref-3)